Don McCullin

Donald McCullin (født 9. oktober 1935 i Finsbury Park i London) er en britisk fotojournalist, kjent for sin karriere som krigsfotograf, men også fra hans tidligere dokumentarfotografier fra slutten av 50-tallet og begynnelsen av 60-tallet av fattigdom og gjengvirksomhet i britiske byer og arbeiderstrøk, blant annet ble et av hans bilder fra 1959, av en lokal London-gjeng publisert i The Observer.


== Liv og virke ==
McCullin avtjente sin vernepliktsperiode i RAF, der han bla. arbeidet som fotografassistent i kanalsonen under Suezkrisen i 1956. Han besto ikke den skriftlige teoriprøven som var nødvendig for å bli fotograf i RAF, og tilbrakte det meste av sin vernepliktstjeneste i mørkerommet.
Mellom 1966 og 1984 arbeidet han som internasjonal korrespondent for Sunday Times Magazine, og rapporterte fra økologiske og menneskeskapte katastrofeområder, samt krigssoner som Biafra, Vietnamkrigen og konflikten i Nord-Irland.
I 1968, mens han dekket krigen i Vietnam, ble han reddet fra å bli skutt, av sitt Nikon kamera, som stoppet en kule som ellers ville truffet han selv.


== Utvalgte utmerkelser ==
Han har mottatt World Press Photo Award i 1964 for hans dekning av krigen på Kypros. Samme år ble han også tildelt Warsaw Gold Medal. I 1977 ble han utnevnt til «Fellow of the Royal Photographic Society», derav forkortelsen FRPS etter navnet hans. I 1993 ble han tildelt et æresdoktorat fra University of Bradford. Samme år ble han også utnevnt til kommandør (CBE) av Order of the British Empire som den første pressefotografen til å motta denne æresutnevnelsen.Nyttårsaften 2016 ble McCullin utnevnt til Knight Bachelor. Han ble dermed opphøyd i ridderstanden og fikk rett til å føre tiltaleformen sir foran sitt navn.


== Familie ==
I den senere tid har McCullin bla. tatt opp landskaps- og stillebensfotografi. Han har selv uttalt at hans bilder ofte er preget av hans fortid som krigsfotograf og alle de grusomhetene han har sett og at disse derfor ofte kan være ganske mørke og dystre med sterke/harde kontraster. McCullin bor nå i Somerset-området i England hvor han er gift og har fem barn fra hans nåværende og tidligere ekteskap.


== Utvalgte utgivelser ==
The Destruction Business. Open Gate Books. 1971. ISBN 0333130227. 
Is Anyone Taking Any Notice?. MIT Press. 1973. 
Anton Wallich-Clifford & Don McCullin (1974). No Fixed Abode. Macmillan. 
Homecoming. Macmillan. 1979. 
Jonathan Dimbleby & Don McCullin (1980). The Palestinians. Quartet Books. ISBN 0-7043-3322-8. 
Hearts of Darkness: Photographs by Don McCullin. Secker and Warburg. 1980. 
Don McCullin. (1983). Beirut: A City in Crisis. New English Library. ISBN 0450060373. 
Don McCullin. (1987). Perspectives. Harrap. ISBN 0245543686. 
Don McCullin ; introduction by John Fowles. (1989). Open Skies. Cape. ISBN 0224025392. 
Norman Lewis & Don McCullin (1993). An Empire of the East: Travels in Indonesia. Jonathan Cape. ISBN 0224032305. 
introduction by Mark Haworth-Booth ; designed by David King. (1994). Sleeping with Ghosts: A Life's Work in Photography. Jonathan Cape. ISBN 0224032410. 
Don McCullin ; (1999). India. Jonathan Cape. ISBN 0224050893. 
Cold Heaven. Christian Aid. 2001. ISBN 0904379477. 
Don McCullin; with Lewis Chester. (2002). Unreasonable Behaviour: An Autobiography. Vintage. ISBN 0-09-943776-7. 
introduction by Harold Evans ; essay by Susan Sontag. (2003). Don McCullin. Jonathan Cape. ISBN 0-224-07118-1. 
Life Interrupted. Christian Aid. 2004. ISBN 0904379647. 
Don McCullin. (2005). Don McCullin in Africa. Jonathan Cape. ISBN 0-224-07514-4. 
Don McCullin (2007). Don McCullin in England. Jonathan Cape. ISBN 9780224078702. 
Don McCullin (2010). Shaped by War. Vintage. ISBN 9780224090261. 
Don McCullin (2010). Southern Frontiers: A Journey Across the Roman Empire. Jonathan Cape. ISBN 978-0224087087. 


== Referanser ==


== Eksterne lenker ==
(en) Don McCullin – kategori av bilder, video eller lyd på Commons 
(en) Don McCullin på Internet Movie Database 
(en) Don McCullin hos The Movie Database 
(en) Om Don McCullin, fra Hamilton's gallery